આપણે એ દલીલ માની લઈએ કે કોઇપણ નવું ફીચર ચાલુ થાય તેના લાભ કે ગેરલાભ જાણવા તેને થોડો સમય જરૂર આપવો જોઈએ. જેમકે, WhatsApp દ્વારા જ ભૂતકાળમાં જ્યારે વોઈસ મેસેજ ફીચર અથવાતો વિડીયો કોલિંગ ફીચર શરુ કરવામાં આવ્યું હતું ત્યારે તે પણ વધારે નહીં ચાલે એવી વાતો વહેતી થઇ હતી, પરતું આજે આ બંને ફીચર અત્યંત પોપ્યુલર છે એ હકીકત છે. એવું પણ બની શકે કે તમે પણ WhatsApp પર તમારા કોઈ કોન્ટેક્ટ્સની જેમજ લાંબા લાંબા વોઈસ મેસેજીસ મોકલવાનું શરુ કરી દો? પંડિતો આ ફીચર અંગે જે કોઇપણ વાંધો ઉઠાવી રહ્યા છે તે ટેક્નીકલ કરતાં માનસિક અસરો અંગેનો વાંધો વધુ છે, જે દરેક વ્યક્તિ માટે એક સરખો ન હોય તે આપણે પણ જાણીએ છીએ.